Quicquid per subsequentia tempora, ad unius cuiusque utilitatem desidantur mansurum, ita oportet scripturarum testamentis muniri ne postmodum aliqua possit contrarietate impugnari: quamobrem ego in Dei nomine Durannus, dono pro remedium anime mee et pro eterna retributione, ut remunerator omnium munus eterne vite michimet in futuro tribuat, ad Ecclesiam sancti scilicet Stephani seu ad mensam fratrum servum unum nomine Anscherio, cum uxore sua et infantibus illorum Otolgerio et Rotlanno et dono alium servum, nomine Vualterio, cum uxore sua, nomine Biliarda et infantibus illorum, Matalberto et Girbergia. Similiter dono alium servum, nomine Gotselmo, cum uxore sua, nomine Maria, et filium illorum, nomine Johannem, et dono alios servos, nomine Bertheruda et Eudo et Eldeberto, et item Anscherio filio Lamberto, eo namque tenore ut unusquisque in festivitate sancti Stephani denarios II persolvant ad mensam fratrum. Et dono in comitate Oscarensi, in villa Olgio mansum unum, cum vinea et quicquid ad ipsum mansum aspicit. Hec omnia superius nominata servis et mansum, de mea iure et dominatione, ad Ecclesiam iam prenotata, trado potestate iure perpetuum ad possidendum, nullum contradicentem. Si quis vero quod futurum minime esse non credo, si ego ipse, aut ullus aliqua suspecta persona, contra hanc elemosinam, ceca cupiditate orbatus, infringere aut subtrahere voluerit, a mensam fratrum non valeat evindicare, quod nequiter repetit, sed ira Dei omnipotentis atque sancti Stephani incurrat et sua proclamatio nichil valeat, et hec donatio omni tempore firma et stabilis permaneat stipulatione subnixa. Actum Divion castro. Signum Duranno qui hanc donationem fecit et firmare rogavit. Signum Cristiano. Signum Goardo. Signum Remigio. Signum Amalrico. Signum Constancio. Signum Teutgisio. Ego in Dei nomine Warnerius humilis levita scripsi et subscripsi. Data die Dominico, Indictione XI anno XVI regnante Ludovico rege feliciter.